
ROMANIA

JUDETUL VRANCEA

CONSILIUL LOCAL AL

MUNICIPIULUI FOCSANI
HOTARARE

             Privind aprobarea Regulamentului de organizare si functionare a Serviciului public  

                           de gestionare a cainilor fara stapan din municipiul Focsani 

                 Consiliul local al municipiului Focsani, Judetul Vrancea, intrunit in sedinta ordinara;

       -vazand proiectul de hotarare initiat de domnii consilieri locali Iorga Gheorghe, Apostu Croitoru Vasile, Atomei Stefan, Balan Doru Geany, Bizna Mirela Carmen, Boboc Tudorita Rodica, Corneanu Gabriel Nicolae, Dobre Vasile, Fodoreanu Doina, Gadjinschi Gheorghe, Negoita Gabriel, Lazar Mioara, Mateescu George, Mihailescu Cezar, Oloeriu Ioan Liviu, Racosanu Victor, Stan Gheorghe, Vlase Ion , Raportul comun al Directiei resurse umane si coordonare unitati subordonate, Directiei economice  si Serviciului juridic-contencios, administrarea domeniului public si privat, publicitate,inregistrat la nr. 7544/07.03.2007 prin care se propune aprobarea Regulamentului de organizare si functionare a Serviciului public  de gestionare a cainilor fara stapan din municipiul Focsani, precum si avizul favorabil al Comisiei pentru buget, finante, investitii, libera initiativa, economic si servicii publice si al Comisiei pentru administratie publica locala, juridica, anticoruptie si integrare europeana;
      - in conformitate cu principiile si reglementarile prevazute in Carta si Conventia europeana pentru protectia mediului si dezvoltare durabila - Recomandarea 1.130/1990 a Adunarii Parlamentare a Consiliului Europei, Legea nr.60/2004 privind ratificarea Conventiei europene pentru protectia animalelor de companie, semnata la Strasburg la 23 iunie 2003, Legea serviciilor publice de gospodarie comunala nr. 326/2001, cu modificarile ulterioare, Ordonanta Guvernului nr. 71/2002 privind organizarea si functionarea serviciilor publice de administrare a domeniului public si privat de interes local, aprobata cu modificari prin Legea nr. 3/2003, Ordonanta Guvernului nr. 21/2002 privind gospodarirea localitatilor urbane si rurale, aprobata cu modificari prin Legea nr. 515/2002, Hotararea Guvernului nr. 955/2004 pentru aprobarea reglementarilor-cadru de aplicare a Ordonantei Guvernului nr. 71/2002 privind organizarea si functionarea serviciilor publice de administrare a domeniului public si privat de interes local, Ordonanta de Urgenta a Guvernului nr.155/2001 privind aprobarea programului de gestionare a cainilor fara stapan, aprobata prin Legea nr. 227/2002, Ordonanta Guvernului nr.47/2005 privind reglementari de neutralizare a deseurilor de origine animala, Legea nr.61/1991, republicata, privind sanctionarea faptelor de incalcare a unor norme de convietuire sociala a ordinii si linistii publice si Legea nr.205/2004 privind protectia animalelor;
      -in baza  art. 36 alin. 2 lit.c) si alin.(5), lit.a) si in temeiul art. 45, alin.(1) din Legea nr. 215/2001  privind administratia publica locala, republicata in 2007;
HOTARASTE:

        Art.1. Aprobarea Regulamentulului de organizare si functionare a serviciului public de gestionare a cainilor fara stapan din mun. Focsani conform anexei, care face parte integranta din prezenta hotarare.
            Art. 2. Prezenta   hotarare   va  fi  comunicata  de  catre  Directia administratie publica locala, compartimentelor, birourilor, serviciilor si Primarului municipiului Focsani ,care va asigura executarea acesteia  prin Directia administratie publica locala,  Directia resurse umane si coordonare unitati subordonate , Directia economica , Serviciul juridic- contencios, administrarea domeniului public si privat, publicitate si Directia de Dezvoltare Servicii Publice Focsani.

PRESEDINTE DE SEDINTA,

          Dobre  Vasile                                                 Contrasemneaza

                                                             SECRETARUL MUNICIPIULUI 

                                                                                 FOCSANI

                                                                            Corhana Eduard Marian

Municipiul Focsani, 24 aprilie 2007

Nr. 101
                          ROMANIA                                                                              Anexa la

                JUDETUL VRANCEA                                                               Hotararea nr. 101

CONSILIUL LOCAL AL MUNICIPIULUI FOCSANI                         din  24 aprilie 2007          
REGULAMENT

 DE ORGANIZARE SI FUNCTIONARE A SERVICIULUI PUBLIC DE GESTIONARE A  CAINILOR FARA STAPAN DIN MUNICIPIUL FOCSANI

Cap. 1 Dispozitii generale

     ART. 1. Prezentul regulament stabileste cadrul juridic unitar si conditiile in care se desfasoara activitatea de gestionare a cainilor fara stapan in municipiul Focsani.
      ART. 2. Serviciul public de gestionare a cainilor fara stapan se desfasoara sub autoritatea Consiliului local care controleaza gestionarea serviciului, urmareste realizarea strategiilor in domeniul serviciul de gestionare a cainilor fara stapan pe plan local .
     ART.3 (1) Prevederile prezentului regulament se aplica serviciului public de gestionare a cainilor fara stapan din municipiul Focsani, precum si la proiectarea, executarea, receptionarea, exploatarea si intretinerea bunurilor mobile si imobile apartinand domeniului public si privat al municipiului aferente serviciului de gestionare a cainilor fara stapan.
                  (2) Conditiile tehnice si indicatorii de performanta prevazuti in prezentul regulament au caracter obligatoriu. Consiliul local, poate aproba si alti indicatori de performanta sau alte conditii tehnice pentru serviciul de gestionare a cainilor fara stapan, pe baza unor studii de specialitate efectuate pe perioada de derulare a activitatii, aplicarea lor facandu-se in anul urmator anului in care s-au stabilit si aprobat.
     ART.4 In cadrul Serviciului public de gestionare a cainilor fara stapan functioneaza un Compartiment de ecarisaj.

Cap. 2 Definitii

 ART.5 Pentru definirea obiectului prezentului regulament se folosesc urmatorii termeni:
.
 a) domeniul privat al unitatilor administrativ-teritoriale - totalitatea bunurilor mobile si imobile intrate in proprietatea unitatilor administrativ-teritoriale prin modalitatile prevazute de lege si care nu fac parte din domeniul public al acestora;
 b) domeniul public al unitatilor administrativ-teritoriale - totalitatea bunurilor mobile si imobile aflate in proprietatea publica a unitatilor administrativ-teritoriale, care, potrivit legii sau prin natura lor, sunt de uz sau de interes public local ori judetean si care nu au fost declarate prin lege bunuri de uz sau de interes public national;
 c) infrastructura edilitar-urbana - ansamblul bunurilor mobile si imobile dobandite potrivit legii, constand in cladiri, constructii si instalatii tehnologice, echipamente functionale, dotari specifice si mobilier urban, inclusiv terenurile aferente, destinate desfasurarii unor activitati edilitar-gospodaresti; infrastructura edilitar-urbana face parte din domeniul public sau privat al unitatilor administrativ-teritoriale si este supusa regimului juridic al proprietatii publice sau private, potrivit legii;
 d) servicii de administrare a domeniului public si privat - totalitatea actiunilor si activitatilor edilitar-gospodaresti prin care se asigura administrarea, gestionarea si exploatarea bunurilor din domeniul public si privat al unitatilor administrativ-teritoriale, altele decat cele date, potrivit legii, in administrarea altor servicii publice locale;

  e) activitatea de ecarisaj – operatie de strangere a cadavrelor de animale, actiune de starpire a cainilor fara stapan.

CAP. 3

Organizarea si gestiunea serviciului public de gestionare a cainilor fara stapan din municipiul Focsani

 A. Organizarea si functionarea serviciului public de gestionare a cainilor fara stapan 

       ART.6  Infiintarea, organizarea, coordonarea si reglementarea serviciului public de gestionare a cainilor fara stapan  constituie obligatia exclusiva a Consiliului local al municipiului Focsani. 
       ART.7(1) Administrarea si exploatarea serviciului public de gestionare a cainilor fara stapan se face prin intermediul unui operator autorizat , in baza  contractului de delegare a serviciului.
                  (2) Operatorul prevazut la alin. (1) va avea o structura dimensionata in functie de marimea municipiului Focsani si va avea incadrati specialisti in domeniul medico-veterinar, financiar-contabil, administrativ si juridic.
        ART.8 Functionarea serviciului public de gestionare a cainilor fara stapan se va face in conditii de transparenta prin consultarea cu utilizatorii si asociatiile lor reprezentative, precum si cu organizatiile si asociatiile de protectia animalelor.
       ART.9 Activitatile de  gestionare a cainilor fara stapan vor asigura:
 a) satisfacerea cerintelor si nevoilor comunitatilor locale;
 b) continuitatea serviciului;
 c) ridicarea continua a standardelor si a indicatorilor de performanta ai serviciilor prestate;
 d) dezvoltarea si modernizarea infrastructurii serviciului;
 e) protectia si conservarea mediului natural ;
 f) mentinerea conditiilor sanitare in conformitate cu normele de igiena si sanatate publica.
        ART.10(1) Serviciul public de gestionare a cainilor fara stapan, gestioneaza cainii fara stapan de pe raza municipiului Focsani

                    (2) Serviciul public de gestionare a cainilor fara stapan  trebuie sa indeplineasca la nivelul beneficiarilor indicatorii de performanta aprobati de consiliul local, prin prezentul regulament  .
                    (3) Indicatorii de performanta aprobati de consiliul local, respecta cadrul general stabilit in acest scop in prezentul regulament.
 B. Gestiunea serviciului public de gestionare a cainilor fara stapan 

         ART.11 Gestiunea serviciului public de gestionare a cainilor fara stapan se organizeaza la nivelul  municipiului Focsani, dupa criteriul raport cost-calitate optim pentru serviciul prestat si tinandu-se cont de marimea, gradul de dezvoltare si de particularitatile economico-sociale ale municipiului, de starea infrastructurii edilitar-urbane a municipiului Focsani, de posibilitatile de dezvoltare.
        ART.12(1) Gestiunea serviciului  se realizeaza prin:

 -gestiune directa
 - gestiune indirecta.

         (2) Alegerea formei de gestiune  a serviciului public de gestionare a cainilor fara stapan se face prin hotararea consiliului local, in functie de specificul, volumul si natura bunurilor proprietate publica si privata a municipiului.
CAP. 4

Realizarea serviciului de gestionare a cainilor fara stapan

          ART.13 Serviciul de gestionare a cainilor fara stapan se realizeaza prin organizarea si desfasurarea la nivelul municipiului, a activitatilor edilitar-gospodaresti specifice domeniilor componente ale acestui serviciu.
 SECTIUNEA 1

 Asigurarea conditiilor sanitare 

         ART.14 (1) Serviciul public de gestionare a cainilor fara stapan se realizeaza prin instituirea de norme privind transportul, cazarea,  ingrijirea si eutanasierea animalelor fara stapan, care prezinta un grad ridicat de pericol social.
        (2) Serviciul public de gestionare a cainilor fara stapan va asigura protectia acestora conform principiilor europene de protejare a animalelor, concomitent cu protectia cetatenilor din unitatea administrativ-teritoriala in care functioneaza.

        (3) Activitatea serviciului se desfăşoară de către echipele  mobile ce vor patrula prin  municipiu, de regulă între orele 22,00 – 05,00 pe  bază de planificare după reducerea activităţii pietonale.


-Activitatea poate fi desfăşurată şi ziua numai în condiţii speciale, la cererea unor  instituţii publice, asociaţii de proprietari, trecători agresaţi, etc, dar numai ca o excepţie bine documentată şi fără acte de cruzime.
        (4) Serviciul public de gestionare a cainilor fara stapan va realiza urmatoarele:
 a) capturarea cainilor fara stapan, prin echipele mobile de patrulare in sectoarele rezidentiale, cvartale de locuinte, zone periferice  si de interes public cu  respectarea urmatoarelor conditii:
 - capturarea cainilor se va face de catre personalul angajat al operatorului, care trebuie sa fie format din persoane instruite in acest sens;
 - capturarea cainilor nu se va face prin aplicarea unui tratament brutal iar persoanele care captureaza cainii fara stapan vor fi in mod obligatoriu vaccinate antirabic;
 - persoanele care captureaza cainii vor lucra in echipe de cate doi, trei, plus soferul mijlocului de transport si vor purta echipamentul de protectie adecvat. Se poate solicita si sprijinul Politiei Comunitare a municipiului Focsani.

 - Personalul calificat poate captura cainii cu ajutorul armelor pentru captura cu sageata care utilizeaza gazul carbonic comprimat sau cu cartuse cu percutie pentru propulsarea unor seringi sau sageti care permit injectarea cu produse imobilizante;

La nevoie se utilizeaza si crose speciale sau  plase. Pentru capturare se vor folosi crosele speciale formate din tije de aluminiu, avand la capat o bucla care poate sa gliseze sau care se poate strange in jurul gatului cainelui, pentru a permite persoanei calificate sa tina cainele la distanta si sa il poata manipula. Bucla trebuie fixate la largimea dorita, pentru a evita strangularea animalului, mecanismul de declansare rapida fiind utilizat pentru eliberarea cainelui in caz de urgenta sau atunci cand este pus in cusca. De asemenea, cainii mai pot fi capturati cu ajutorul custilor capcana, in care se introduce mancare si care sunt dotate cu usi mobile care cad dupa intrarea animalului in cusca.
  - pentru imobilizare se vor utiliza numai substante aprobate de organele sanitar veterinare, prin injectare pe cale intramusculara, cu respectarea prescriptiilor medicale, ea fiind putin periculoasa pentru trecatori; poate fi utilizata si orice alta asociere de produse autorizate cu respectarea legislatiei in vigoare;
 - este interzisa utilizarea armelor pentru capturarea cateilor, acestia putand fi raniti grav, prinderea acestora se va face manual;
 b) transportarea acestora la sediul serviciului cu respectarea urmatoarelor:
 - autovehiculele de transport trebuie sa ofere animalelor siguranta, securitate, protectie impotriva intemperiilor naturii si aerisire adecvata;
 - fiecare animal trebuie sa aiba o cusca separata, in conditii speciale fiind acceptate maximum 2 animale; caini pot fi legati cu o lesa de colier in cusca iar la nevoie li se pot pune botnite de nalon.
 - custile vor fi alese in functie de talia animalului, ele trebuind sa fie mai lungi decat corpul animalului;
 - pentru animalele moarte respectiv bolnave vor exista custi separate;
 - autovehiculele vor fi dotate cu un spatiu acoperit protejat impotriva intemperiilor(ploaie, soare excesiv, frig, etc.)vor fi curate si vizibil marcate cu denumirea serviciului public de gestionare a cainilor fara stapan, cu nr. de telefon si adresa;
 - autovehiculele trebuie sa fie dotate cu urmatorul echipament: plasa, scara, custi metalice sau din fibra de sticla, instrumente pentru prindere, trusa de prim ajutor;
 - soferii autovehiculelor trebuie sa fie instruiti, sa acorde ajutor animalelor bolnave si ranite;
 - se interzice efectuarea eutanasiei in autovehiculele de transport pentru caini, dar se permite tranchilizarea cainilor in suferinta;

 - dupa capturare, ciini vor fi transportati urgent la sediu de depozitare pana la trezirea lor definitiva din adormire;

 c) Incredintarea cainilor spre adoptie se face numai dupa ce acestia au fost sterilizati, vaccinati antirabic, deparazitati si identificati prin cele doua metode concomitente:tatuare si aplicarea cercelului sau zgarzii cu placuta numerotata. Cainii revendicati vor fi sterilizati numai cu acceptul revendicatorului.

     Revendicarea sau adoptia cainilor de catre solicitanti se va face pe baza declaratiei-angajament, al carei model este prevazut in OUG.nr.155/2001.

d) Cazarea cainilor se va face la centrul serviciului care trebuie sa indeplineasca urmatoarele cerinte:
 -sa permita cazarea cainilor in custi separate pentru a reduce stresul asupra lor si pentru a putea controla bolile;
 - cainii vor fi separati dupa urmatoarele criterii:
 a) stare de sanatate
 b) varsta
 c) sex
 d) grad de agresivitate
 - pardoselile vor fi executate din ciment care a fost etansat si care permite o curatare si dezinfectare usoara, iar pentru a evita baltirea apei in exces vor fi inclinate spre o retea de canalizare. O suprafata din pardoseala va fi executata din lemn cu posibilitatea de scurgere;
 - peretii dintre custi trebuie sa aiba cel putin 185 cm inaltime, trebuie sa impiedice scurgerea apelor si dejectiilor de la o cusca la alta;
 - peretii custilor vor fi confectionati din unul din urmatoarele materiale: caramida tencuita si vopsita; metal incastrat in beton; beton; plasa de sarma.
 - deasupra peretilor despartitori se pune o plasa de sarma la inaltimea de 60 cm

- custile exterioare pot fi confectionate din plasa pe stalpi metalici sau din lemn;
 - adapostul trebuie sa aiba drenaj si instalatii corespunzatoare pentru depozitarea incarcaturii de deseuri zilnice;
 - trebuie sa existe un control in ceea ce priveste incalzirea, ventilatia si umiditatea corespunzatoare, in vederea asigurarii confortului animalelor, personalului si publicului vizitator;
 - in toate zonele cu custi trebuie sa existe un mijloc de circulare a aerului fie cu ajutorul ventilatoarelor de evacuare, fie cu ajutorul unor ferestre care sa poata fi deschise;
 - custile exterioare vor fi acoperite, in mod obligatoriu;

    Toate terenurile de alergare in aer liber, in cazul in care acestea exista, trebuie sa fie dotate cu gard si porti cu lacate pentru a impiedica indepartarea neautorizata a cainilor.

 e) Adapostirea cainilor    se va face dupa cum urmeaza:
 - in custi individuale cu respectarea urmatoarelor dimensiuni:
          a) pentru caini de talie mare: 120 cm x 160 cm sau 1,92 mp;
          b) pentru caini de talie mijlocie: 110 cm x 148 cm sau 1,92 mp 
          c) pentru caini de talie mica: 91 cm x 122 cm sau 1,10 mp
          d) custile comune nu trebuie sa adaposteasca mai mult de 4 caini pe o suprafata de 6,5 mp
  Locurile imprejmuite trebuie sa aiba urmatoarele dotari:
 - sa existe apa potabila in permanenta,
 - vasele pentru apa sa fie curate si dezinfectate zilnic si intotdeauna inaintea aducerii unui nou animal in cusca,
 - vasele pentru alimentare sa fie asezate astfel incat cainii sa nu poata urina sau defeca in ele si sa poata fi curatate si dezinfectate usor,
 - daca spatiile nu sunt incalzite, se pun obligatoriu scanduri pentru odihna si culcusuri,
 - pentru culcusurile cainilor tineri se vor folosi paturi, prosoape, cutii de carton, care pot fi curatate si dezinfectate usor.

 f) Cîinii vor fi predaţi pe bază de proces verbal sau pe un registru de evidenţă unica sub semnătură  unui gestionar, în prezenţa şefului (înlocuitorului) adăpostului care va fi un cadru medical veterinar (medic, asistent, tehnician) cu  specificarea elementelor de identificare a animalelor;


Personalul sanitar ( medicul) va decide trierea cîinilor, în spaţii amenajate, după mărime fizică, sex, vîrstă, rasă, stare de agresivitate şi în ultimul rînd stare de sănătate.


După examinare, conform art. 5 alin. 1) din OG l55/2001, cu modificarile si completarile ulterioare, cîinii agresivi, bolnavi cronici şi irecuperabili, vor fi eutanasiaţi.

           Cainii declarati sanatosi de catre medicul veterinar, vor fi adapostiti in locuri special amenajate timp de 7 zile, pana la luarea unei decizii de catre o comisie formata din seful serviciului, medicul veterinar, un reprezentant al Consiliului local al municipiului Focsani si 2-3 reprezentanti ai asociatiilor de protectie a animalelor.

           Participarea in comisie a membrilor asociatiilor de protectie a animalelor se face in scris cu minimum 5 zile lucratoare inainte.

           Comisia poate stabili prelungirea termenului de sedere in adapost al cainilor pana la crearea posibilitatii de adoptie sau preluare, eliberarea lor in vechile habitate dupa sterilizare, deparazitare vaccinare si personalizare(insemnare).

         Daca nu au fost revendicati de stapani, adoptati de persoane fizice, sau asociatii de protectie a animalelor cainii pot fi eutanasiati, conform prevederilor legale, dar nu mai devreme de prevederile normelor europene si dupa intrunirea comisiei.

       Eutanasierea cainilor se face numai de catre medicul veterinar care poseda atestatul de libera practica, eliberat de Colegiul Medicilor Veterinari.

g) Preluarea, inregistrarea, consultarea si trierea cainilor adusi in centru se face intr-un spatiu destinat acestei activitati, suficient de spatios si igienizat astfel incat sa asigure spatiul necesar pentru miscarea personalului, a persoanelor care vin pentru adoptii.
 h) Tratarea cainilor se va face intr-un spatiu cu destinatia de chirurgie sau in mai multe spatii functie de capacitatea centrului, care vor respecta normele sanitar veterinare in vigoare. In aceste sali se vor efectua interventiile chirurgicale de sterilizare a animalelor, precum si eutanasierea.
 i) Controlul bolilor se efectueaza zilnic fiecarui animal din centru, orice eveniment medical va fi inregistrat in fisa individuala si in registrul central. Examinarea se va face de medical veterinar al centrului sau in lipsa acestuia de catre tehnicianul veterinar. Personalul centrului va fi instruit sa recunoasca semnele de boala si sa le aduca la cunostinta personalului veterinar.
 j) Hranirea cainilor in centru se face pe durata legala de mentinere in centru, dupa cum urmeaza:
 - cateii in varsta de 6-12 saptamani vor fi hraniti de 3 ori pe zi, cainii in varsta de peste 12 saptamani vor fi hraniti de doua ori pe zi iar cainii de peste un an vor fi hraniti o data pe zi.
 - hrana trebuie sa fie intotdeauna proaspata, iar hrana uscata va fi administrata individual si supravegheat.

 k) Intretinerea curateniei se face prin curatirea, spalarea si dezinfectia fiecarei custi sau boxe , operatii efectuate zilnic si inainte de intrarea unui nou animal.. Se va avea in vedere ca pe perioada efectuarii curateniei apa si dezinfectantul sa nu vina in contact cu animalele. 
 l) Asigurarea de spatiu pentru eutanasiere si depozitarea cadavrelor in vederea transportului la incinerator. Aceste spatii nu sunt deschise vizitarii persoanelor straine.

 m) Reintoarcerea cainilor in zona de unde au fost prinsi, la cererea colectivitatii/grupului local, care isi va asuma in scris raspunderea pentru ocrotirea cainilor tratati cu interdictia de a-i lasa liberi pe domeniul public sau abandonul acestora. Eliberarea se face dupa sterilizare, vaccinare antirabica, tatuare si aplicarea zgarzii cu placuta numerotata.
         (5) Conform normelor europene, cainii sunt considerati animale comunitare, in acest sens fiind interzise:
 a) omorarea cainilor in afara institutiilor specializate;
 b) prinderea si maltratarea cainilor;
 c) organizarea luptelor cu caini.
       (6) Autoritatile administratiei publice locale vor coopera cu autoritatile administratiei publice centrale care utilizeaza caini in diverse scopuri - paza, salvare de vieti omenesti - Ministerul Apararii Nationale, Ministerul Administratiei si Internelor, Asociatia Vanatorilor si Pescarilor Sportivi.

CAP.  5

Evidenţa, întreţinerea şi aprovizionarea cu materiale, hrană, ustensile şi medicamente


ART. 15. Evidenţa capturării.


Fiecare autovehicul va avea la   bord un registru al maşinii în care se va completa:

-data şi ora capturării cîinelui;

-locul exact   de unde a fost capturat;

-semnalmentele cîinelui (culoare, talie, sex, etc.)

-elemente particulare de identificare;

-semnătura şefului echipei;

-alte observaţii


ART-16. Evidenţa adăpostului.

Registrul va cuprinde:

-data şi ora primirii în adăpost;

-cine l-a predat ( cu semnătură);

-semnalmentele particulare de identificare(culoare, sex, talie, etc).

-starea de sănătate a cîinelui;

-cine l-a primit ( cu semnătură).Poate fi  semnat pentru total lot.


ART.17. Pentru cîinii eutanasiaţi

Registrul va cuprinde:

-data şi ora eutanasierii;

-diagnostic (motiv);

-semnalmente (culoare, talie, sex, etc.)

-elemente particulare de identificare;

-cine a executat eutanasierea


ART.18. Pentru încredinţare, adopţiei sau preluare de către persoane fizice sau juridice a cîinilor, registrul de evidenţă va cuprinde:

-data şi ora adopţiei;

-numărul de înregistrare (crotal sau tatuaj);

-semnalmentele generale şi particulare ale  cîinelui;

-datele solicitanului (nr. carte de identitate, adresă, telefon);

-semnătura de preluare.


ART.19. Pentru medicamentele considerate periculoase registrul va cuprinde:

-numele şi prenumele persoanei autorizate a le folosi;

-denumirea medicamentului;

-motivul întrebuinţării;

-data întrebuinţării;

-cantitatea;

-semnătura.


ART.20. Pentru armamentul din dotare, registrul va cuprinde:

-numele şi prenumele persoanei autorizate a-l folosi;

-seria şi numărul cărţii de identitate;

-cînd l-a ridicat şi cînd l-a predat (data şi ora );

-tipul şi marca  armamentului;

-semnătura de luare în primire şi de predare zhilnică


ART.21. Personalul ce va primi aviz de întrebuinţare a armamentului, va trebui să aibă peste l8 ani, să prezinte anual sau la solicitarea şefului certificat medical de specialitate (că nu are boli neuro-psihice) şi să fie instruiţi trimestrial pentru folosirea armamentului, conform normelor legale.


ART. 22. Registrele de evidenţă vor fi numerotate, şnuruite, ştampilate şi vizate de către şeful serviciului de gestionare a cainilor fara stapan.

           ART.23 . Hrana şi medicamentele se procură prin serviciile specializate ale Serviciului public de gestionare a cainilor fara stapan, respectand prevederile legale privind achizitiile publice ;

         Distribuţia hranei şi a apei se execută în mod ritmic de către îngrijitori pe bază de evidenţă, conform raţiilor stabilite de către medicii veterinari.


ART.24. Accesul în adăposturi

-se interzice accesul persoanelor străine, neautorizate şi nesupravegheate în adăposturile pentru cîini;

-accesul se aprobă numai în timpul orelor de program între orele 08,00 – 16,00 cu scopuri bine definite (recunoaşterea cîinelui propriu capturat, adopţie de cîini, etc), cu aprobarea şefului (înlocuitorului) de adăpost şi cu însoţitor;

-eventualele litigii se rezolvă la nivelul şefului Serviciului public de gestionare a cainilor fara stapan;

-predarea  (adoptarea) unui cîine se face în conformitate cu prevederile prezentului regulament.

CAP. 6

Drepturile si obligatiile autoritatilor administratiei publice locale, ale operatorului si beneficiarilor serviciului public de gestionare a cainilor fara stapan .
 SECTIUNEA 1

 Drepturile si obligatiile autoritatilor administratiei publice locale

        ART.25 Autoritatile administratiei publice locale actioneaza in numele si in interesul comunitatilor locale pe care le reprezinta si raspund fata de acestea pentru:
 a) modul in care gestioneaza si administreaza infrastructura edilitar-urbana a municipiului Focsani;
 b) modul in care organizeaza, coordoneaza si controleaza serviciul public de gestionare a cainilor fara stapan .
         ART.26 Autoritatile administratiei publice locale au urmatoarele atributii:
 a) stabilirea strategiilor de dezvoltare si functionare a serviciului public de gestionare a cainilor fara stapan ;
 b) luarea initiativelor si adoptarea hotararilor privitoare la serviciul public de gestionare a cainilor fara stapan ;
 c) exercitarea competentelor si responsabilitatilor ce le revin potrivit legislatiei in vigoare, referitoare la serviciul public de gestionare a cainilor fara stapan .
       ART.27 Autoritatile administratiei publice locale au in raport cu operatorul urmatoarele drepturi:
 a) sa verifice, sa solicite refundamentarea si sa aprobe structura, nivelurile si ajustarile preturilor si tarifelor propuse de operatorul serviciului public de gestionare a cainilor fara stapan.

b) sa sanctioneze operatorul in cazul in care acesta nu respecta indicatorii de performanta si parametrii de eficienta la care s-a angajat prin contractul de delegare a gestiunii, cu exceptia situatiilor care nu se datoreaza operatorului .
       ART.28  Autoritatile administratiei publice locale au urmatoarele obligatii:
a) sa asigure publicitatea si accesul liber la informatiile publice privind pregatirea ofertelor si participarea la licitatii, in cazul gestiunii indirecte;
 b) sa elaboreze si sa aprobe documentele necesare organizarii si desfasurarii procedurilor de delegare a gestiunii serviciului public de gestionare a cainilor fara stapan;
 c) sa aduca la cunostinta publica, in conditiile legii, hotararile si dispozitiile al caror obiect il constituie serviciul public de gestionare a cainilor fara stapan ;

 e) sa atribuie contractele de delegare a gestiunii serviciului public de gestionare a cainilor fara stapan;
 f) sa respecte si sa indeplineasca obligatiile asumate prin contractele de delegare a gestiunii;
 g) sa achite contravaloarea prestatiilor efectuate de operator, conform clauzelor contractuale;
 h) sa pastreze confidentialitatea, in conditiile legii, a informatiilor cu privire la activitatea operatorului, altele decat cele publice.
SECTIUNEA a 2-a

Drepturile si obligatiile operatorului

      ART.29 (1) Drepturile operatorului serviciului public de gestionare a cainilor fara stapan se inscriu in caietul de sarcini, in prezentul regulament al serviciului public de gestionare a cainilor fara stapan si in contractul de delegare a gestiunii, urmarindu-se asigurarea si mentinerea echilibrului contractual pe toata durata de derulare a acestuia.
                     (2) Operatorul serviciului public de gestionare a cainilor fara stapan, indiferent de forma de organizare si/sau de forma de proprietate, are calitatea de autoritate contractanta si are obligatia de a efectua achizitii publice potrivit reglementarilor legale in vigoare.
        ART.30 Operatorul serviciului public de gestionare a cainilor fara stapan are urmatoarele drepturi:
 a) sa incaseze contravaloarea serviciilor prestate, corespunzator cantitatii si calitatii acestora;
 b) sa propuna autoritatilor administratiei publice locale ajustarea periodica a preturilor si a tarifelor, in functie de influentele intervenite in costurile de operare;
 c) sa sisteze prestarea serviciului de administrare a domeniului public si privat catre utilizatorii altii decat consiliul local, care nu si-au achitat contravaloarea facturilor, inclusiv majorarile de intarziere, in cel mult 30 de zile calendaristice de la data expirarii termenului de plata. Reluarea prestarii serviciului se va face in termen de maximum 3 zile lucratoare de la efectuarea platii, cheltuielile aferente suspendarii, respectiv reluarii prestarii, fiind suportate de utilizator altul decat consiliul local.
        ART.31 Operatorul prestator a serviciului public de gestionare a cainilor fara stapan are fata de utilizatori urmatoarele obligatii:
 a) sa presteze servicii utilizatorilor cu care a incheiat contracte de prestare a serviciului, in conformitate cu clauzele prevazute in contract;
 b) sa deserveasca toti utilizatorii din aria de acoperire;
 c) sa respecte indicatorii de performanta stabiliti de consiliul local in caietul de sarcini sau in contractul de delegare a gestiunii;
 d) sa furnizeze consiliului local informatiile solicitate si sa asigure accesul la toate informatiile necesare verificarii si evaluarii functionarii si dezvoltarii serviciului, in conformitate cu clauzele contractului de delegare a gestiunii si prevederile legale in vigoare;
 e) sa puna in aplicare metode performante de management, care sa conduca la reducerea costurilor de operare, inclusiv prin aplicarea procedurilor concurentiale prevazute de normele legale in vigoare pentru achizitiile publice de lucrari, bunuri si servicii;
 f) sa asigure finantarea pregatirii si perfectionarii profesionale a propriilor salariati.
 g) sa respecte prevederile Regulamentului de organizare si functionare al Serviciului public de gestionare a cainilor fara stapan din municipiul Focsani;
 h) sa permita accesul reprezentantilor asociatiilor, organizatiilor si societatilor de protectie a animalelor la operatiile de capturare, adapostire, vaccinare,deparazitare, adoptie si eutanasiere, in cazul in care acestia o solicita .
 i) sa comunice lunar la Directia sanitar veterinara judeteana numarul de caini inregistrati, numarul de tatuaj, precum si numarul de caini eutanasiati.
CAP. 7

Finantarea serviciilor de administrare a domeniului public si privat

       ART.32 (1) In functie de natura activitatii, serviciul public de gestionare a cainilor fara stapan poate fi serviciu care desfasoara activitati de natura economica si care se autofinanteaza sau serviciu care desfasoara activitati de natura institutional-administrativa ori sociala si care sunt finantate prin alocatii bugetare .
                    (2) Finantarea cheltuielilor curente de functionare si exploatare ale serviciului public de gestionare a cainilor fara stapan se asigura astfel:

            a) din veniturile proprii ale operatorului si din bugetul local al municipiului Focsani ;

            b) din bugetul de venituri si cheltuieli a operatorului
        ART.33 Cheltuielile curente pentru asigurarea functionarii propriu-zise a serviciului public de gestionare a cainilor fara stapan si prestarii activitatilor edilitar-gospodaresti specifice acestuia, respectiv pentru intretinerea, reabilitarea si exploatarea infrastructurii edilitar-urbane aferente, se asigura de la bugetul local si de la utilizatori, pe baza tarifelor, preturilor sau taxelor legal aprobate, a unor sume reprezentand contravaloarea serviciilor prestate, cu respectarea urmatoarelor conditii:
 a) organizarea si desfasurarea pe principii si criterii comerciale si concurentiale a activitatii prestate;
 b) protejarea autonomiei financiare a operatorului;
 c) reflectarea costului efectiv al prestarii serviciului  in structura si nivelul tarifelor;

 d) ajustarea periodica a preturilor, tarifelor si taxelor locale;
 e) recuperarea cheltuielilor prin tarife si prin taxe locale;
 f) acoperirea prin tarife si prin taxele locale cel putin a sumelor investite si a cheltuielilor curente de functionare a serviciului public de gestionare a cainilor fara stapan;
 g) calcularea, inregistrarea si recuperarea uzurii fizice si morale a mijloacelor fixe specifice infrastructurii edilitar-urbane aferente acestui serviciu prin pret sau prin redeventa in cazul gestiunii delegate.
         ART.34(1) Finantarea si realizarea investitiilor aferente serviciului public de gestionare a cainilor fara stapan se fac cu respectarea legislatiei in vigoare privind initierea, fundamentarea, promovarea si aprobarea investitiilor publice, a legislatiei privind achizitiile publice de lucrari, bunuri si servicii si cu respectarea dispozitiilor legale referitoare la calitatea si disciplina in constructii, urbanism si amenajarea teritoriului.
                     (2) Finantarea lucrarilor de investitii se asigura din urmatoarele surse:
 a) venituri proprii ale operatorului;
 b) credite bancare, interne sau externe, garantate de autoritatile administratiei publice locale;
 c) sprijin nerambursabil obtinut prin aranjamente bilaterale sau multilaterale;
 d) taxe speciale instituite in conditiile legii;
 e) participarea capitalului privat in cadrul unor contracte de parteneriat public-privat;
 f) donatii, sponsorizari;
 h) alte surse constituite potrivit legii.
        ART.35 (1) In contractul de delegare sunt prevazute sarcinile concrete ce revin, consiliului local si operatorului in ceea ce priveste finantarea si realizarea obiectivelor, respectiv ale programelor de investitii.
                      (2) Investitiile pentru reabilitarea, modernizarea si dezvoltarea infrastructurii edilitar-urbane care se realizeaza din fonduri proprii ale operatorilor raman in proprietatea acestora pe toata durata contractului de delegare a gestiunii, daca la incheierea contractului nu s-a convenit altfel, si se vor amortiza de catre operator pe durata contractului; in contractul de delegare a gestiunii se va preciza modul de repartitie a bunurilor realizate la incetarea din orice cauza a contractului.
CAP. 8

Preturi, tarife si taxe

         ART.36 (1) Nivelul preturilor si al tarifelor pentru plata serviciului public de gestionare a cainilor fara stapan se fundamenteaza pe baza costurilor de productie si exploatare, a costurilor de intretinere si reparatii, a amortismentelor aferente capitalului imobilizat in active corporale si necorporale, a ratelor pentru restituirea creditelor, a dobanzilor aferente imprumuturilor contractate, a obligatiilor ce deriva din contractul de delegare a gestiunii si include o cota pentru crearea resurselor necesare dezvoltarii si modernizarii infrastructurii edilitar-urbane, iar in cazul delegarii  si profitul operatorului.
                (2) Aprobarea preturilor si a tarifelor se face de catre consiliul local.
                (3) Cuantumul si regimul taxelor locale se stabilesc anual prin hotarare a consiliul local, in conformitate cu prevederile legale in vigoare.
               (4) Structura si nivelul preturilor, tarifelor si taxelor vor fi stabilite astfel incat:
 a) sa acopere costul efectiv al prestarii serviciului ;

b) sa acopere cel putin sumele investite si cheltuielile curente de intretinere si exploatare;
 c) sa descurajeze consumul excesiv si risipa;
 d) sa incurajeze exploatarea eficienta a serviciului ;
 e) sa incurajeze investitiile de capital;
 f) sa respecte autonomia financiara a operatorului.
       ART.37(1) Aplicarea de catre operator a preturilor si tarifelor aprobate de Consiliul local, este obligatorie.
                    (2) Preturile si tarifele avizate trebuie sa respecte urmatoarele cerinte:

a) asigurarea prestarii serviciului public de gestionare a cainilor fara stapan la nivelurile de calitate si la indicatorii de performanta stabiliti de consiliul local prin caietul de sarcini, prin prezentul regulament a serviciului si prin contractul de delegare a gestiunii, dupa caz;
 b) realizarea unui raport calitate/cost cat mai bun pentru serviciul public de gestionare a cainilor fara stapan prestat pe perioada angajata si asigurarea unui echilibru intre riscurile si beneficiile asumate de partile contractante;
 c) asigurarea exploatarii si intretinerii eficiente a bunurilor apartinand domeniului public si privat al municipiului Focsani, afectate serviciului public de gestionare a cainilor fara stapan.
          ART.38(1) In cazul organizarii si functionarii serviciului public de gestionare a cainilor fara stapan in modalitatea gestiunii delegate, consiliul local poate aproba finantarea dezvoltarii acestui serviciu din bugetul local numai daca din studiile tehnico-economice realizate de organisme independente rezulta ca majoritatea utilizatorilor nu pot suporta majorarea tarifelor si a preturilor corespunzator dezvoltarilor propuse.
                 (2) Pentru mentinerea echilibrului contractual orice alocatie bugetara pentru dezvoltarea serviciului public de gestionare a cainilor fara stapan sau a infrastructurii edilitar-urbane aferente va putea fi aprobata de consiliul local numai daca determina o reducere, corespunzator alocatiei acordate, a tarifului sau pretului sau o crestere a calitatii serviciilor, inclusiv prin reducerea timpului de punere in functiune a acestora.

CAP. 9
Criterii de performanta – norme 
ART. 39. Indicatorii de performanta si de evaluare stabilesc conditiile ce trebuie respectate de operatori pentru asigurarea serviciului public de gestionare a cainilor fara stapan si au in vedere: 

a) asigurarea continuitatii din punct de vedere cantitativ si calitativ; 

b) adaptarea permanenta la cerintele utilizatorilor; 

c) excluderea oricarei discriminari privind accesul la serviciul de gestionare a cainilor fara stapan ; 

d) respectarea reglementarilor specifice din domeniul protectiei mediului si al sanatatii populatiei; 

e) implementarea unor sisteme de management al calitatii, al mediului si al sanatatii si securitatii muncii. 

ART.40. Indicatorii de performanta pentru serviciul public de gestionare a cainilor fara stapan se refera la urmatoarele activitati: 

a) contractarea serviciului public de gestionare a cainilor fara stapan; 

b) masurarea, facturarea si incasarea contravalorii serviciilor efectuate; 

c) indeplinirea prevederilor din contract cu privire la calitatea serviciilor efectuate; 

d) mentinerea unor relatii echitabile intre operator si utilizator prin rezolvarea rapida si obiectiva a problemelor, cu respectarea drepturilor si obligatiilor care revin fiecarei parti; 

e) solutionarea in timp util a reclamatiilor utilizatorilor ; 

f) prestarea de servicii conexe serviciului public de gestionare a cainilor fara stapan. 
          ART.41. In vederea urmaririi respectarii indicatorilor de performanta, operatorul trebuie sa asigure: 
a) gestiunea serviciului public de gestionare a cainilor fara stapan conform prevederilor contractuale; 

b) evidenta clara si corecta a utilizatorilor; 
c) inregistrarea activitatilor privind masurarea prestatiilor, facturarea si incasarea contravalorii serviciilor efectuate; 

d) inregistrarea reclamatiilor si sesizarilor utilizatorilor si modul de solutionare a acestora. 

CAP. 10

Raspunderi si sanctiuni

          ART.42(1) Incalcarea dispozitiilor prezentului regulament atrage raspunderea disciplinara, civila, contraventionala sau penala, dupa caz.
                 (2) Consiliul local are dreptul sa sanctioneze operatorul prestator a serviciului public de gestionare a cainilor fara stapan in cazul in care acesta nu presteaza serviciul  la nivelul indicatorilor de calitate si de eficienta stabiliti in contractul de delegare, prin:
 a) aplicarea unor sanctiuni corespunzatoare prejudiciilor aduse utilizatorilor, suficient de mari pentru a determina operatorul sa remedieze deficientele constatate. Penalizarile vor fi trecute si in contractul de delegare a gestiunii ;
 b) revocarea hotararii prin care s-a aprobat gestiunea directa sau delegarea de gestiune si rezilierea contractului de delegare a gestiunii daca timp de 6 luni de la incheierea acestuia se constata incalcarea repetata a obligatiilor contractuale.
 (3) Sanctiunile aplicate potrivit alin. (2) se comunica autoritatii nationale de reglementare.
 (4) In situatiile prevazute la alin. (2) lit. b) autoritatile administratiei publice locale pot solicita autoritatii nationale de reglementare anularea licentei de operare.

          (3) Constituie contravenţie următoarele fapte şi se  sancţionează după cum urmează:

a)-Impiedicarea prin orice mijloace de către persoane fizice sau juridice a echipajelor mobile , în spaţiu comunitar, de a-şi îndeplini atribuţiunile funcţionale, se sancţionează cu amendă de la 1000 – 2000 RON;

b)-Refuzul de a accepta  sterilizarea unor cîini semi-adoptaţi se sancţionează cu amendă de la l000 – 2000 RON;

c).Eliberarea de către persoane fizice sau juridice a unor cîini sau pui în spaţiul comunitar, se sancţionează cu amendă de la 2500 – 3000 RON;

d).Agresarea personalului ce captureaza cîini fără adăpost  de diverse persoane se sancţionează cu amendă de la l00 – 500 RON.


(4) Constatarea contravenţiilor şi întocmirea  procesului verbal de contravenţie se face de către inspectorii împuterniciţi ai  Primarului Municipiului Focşani şi lucrători ai Poliţiei Comunitare a municipiului Focsani


Contravenientul poate achita amenda conform OG.nr. 2/2001 privind regimul contravenţiilor, cu modificarile si completarile ulterioare.

CAP. 11

Dispozitii finale

         ART.43 Regulamentul de organizare si functionare al Serviciului public de gestionare a cainilor fara stapan din municipiul Focsani, aprobat de consiliul local,  intra in vigoare treptat, odata cu realizarea cerintelor, dar  nu mai tarziu de 12 luni de la adoptare.
PRESEDINTE DE SEDINTA,

            Dobre Vasile

                                                                             Contrasemneaza,

                                                                                    SECRETARUL MUNICIPIULUI
                                                                                  FOCSANI

                                                                            Corhana Eduard Marian

